stanford-oval/wikipedia huggingface dataset:
วิตนิสส์ (อัลบั้มเคที เพร์รี)

วิตนิสส์ (อังกฤษ: Witness) เป็นสตูดิโออัลบัมลำดับที่ 5 ของนักร้องอเมริกัน เคที เพร์รี เผยแพร่เมื่อวันที่ 9 มิถุนายน ค.ศ. 2017 โดยแคปิตอลเรเคิดส์ สำหรับอัลบั้มนี้ เพร์รีได้ทำงานร่วมกับโปรดิวเซอร์หลายคนรวมถึงเจฟฟ์ แบสเกอร์, มาร์ก ครูว, ดุก ดูมองต์, แจ็ก การ์แรต, ออสการ์ โฮลเตอร์, อิลลันเจโล, อิลยา, แมกซ์ มาร์ติน, อาลี พายามี และเชลล์แบ็ก วิตนิสส์เป็นอัลบั้มแนวเพลงอิเล็กโทรป็อปที่เจาะลึกแนวเพลงแดนซ์และอีดีเอ็ม โดยมีเนื้อหาเกี่ยวกับการสร้างพลังให้ตนเองและสตรีนิยม เพร์รีได้อธิบายว่าเป็นอัลบั้มของ "การปลดปล่อย" และ "ป็อปที่มีจุดมุ่งหมาย"
อัลบั้มได้ปล่อยออกมาห้าซิงเกิล ซึ่งสามซิงเกิลได้รับการปล่อยตัวก่อนอัลบั้ม และหนึ่งในสิบอันดับแรกของชาร์ตบิลบอร์ดฮอต 100 : ซิงเกิลนำ "เชนด์ทูเดอะริทึม " ที่มีชิพ มาร์เลย์ร่วมร้อง ขึ้นสูงสุดที่อันดับ 4 ในฮอต 100 "บอนาเพที " ร่วมร้องกับมีโกส ครองอันดับสูงสุดที่ 59 ในขณะที่ "สวิชสวิช" ร่วมร้องกับนิกกี มินาจอยู่อันดับที่ 46 "เซฟแอสดราฟต์" และ "เฮย์เฮย์เฮย์" ได้รับการปล่อยตัวเป็นซิงเกิลต่อมาในวันที่ 26 มิถุนายน ค.ศ. 2017 และ 12 มกราคม ค.ศ. 2018 ตามลำดับ โดยมีมิวสิกวิดีโอ "เฮย์เฮย์เฮย์" เป็นซิงเกิลเปิดตัวอัลบั้ม เพร์รีได้เผยแพร่ตัวเองในสตรีมสดบนยูทูบใน 4 วันชื่อเคที เพร์รีไลฟ์: วิตนิสส์เวิลด์ไวด์ เมื่อเปิดตัวนักวิจารณ์เพลงต่างเสียงแตกกันไปคนละทาง โดยอัลบั้มนี้บางคนวิจารณ์ในเรื่องการผลิตและการแต่งเนื้อร้อง ในขณะที่คนอื่น ๆ ชื่นชมในแง่มุมที่เป็นส่วนตัวมากขึ้นของอัลบั้มและชื่นชอบเพลงที่ "สำคัญ" บางเพลง
อัลบั้มสามารถทำยอดขายได้เทียบเท่า 180,000 หน่วยในสัปดาห์แรก วิตนิสส์เปิดตัวบนชาร์ตบิลบอร์ด 200 ของสหรัฐฯ กลายเป็นอัลบั้มที่ติดอันดับชาร์ตในสามของเพร์รีในประเทศ อัลบั้มนี้ยังติดอันดับชาร์ตในแคนาดาและสเปน ขณะที่ขึ้นถึงอันดับสองในออสเตรเลีย เกาหลีใต้ เม็กซิโก และนิวซีแลนด์ และติดอันดับสูงสุด 5 อันดับในภูมิภาคอื่น ๆ อีก 9 ประเทศ เพื่อโปรโมตอัลบั้ม เพร์รีเริ่มทัวร์คอนเสิร์ตครั้งที่สี่ในชื่อ วิตนิสส์: เดอะทัวร์ ก่อนออกอัลบั้ม เพร์รีไม่ได้เปิดตัวอัลบั้มใหม่เลยเป็นเวลาสี่ปี ยกเว้นเพลง "ไรส์" ของโอลิมปิกฤดูร้อน 2016 หลังจากเปิดตัว ปริซึม (2013) และออกทัวร์ในปี ค.ศ. 2014–2015 เพร์รีก็พักงานเพื่อปกป้องสุขภาพจิตตัวเองให้กลับมาสดใสอีกครั้ง เพร์รีตัดสินใจเปลี่ยนแปลงตัวตนบนเวทีและยอมรับตัวตนที่แท้จริง ประกาศตัวเองว่าเป็นแคเทอรีน ฮัดสัน ซึ่งเป็นชื่อจริงของเธอ ด้วยเหตุนี้เธอจึงเลิกไว้ผมยาวสีเข้มเพื่อตัดผมสั้นทรงพิกซีคัตและใช้สีผมบลอนด์ตามสีผมธรรมชาติของตัวเอง
| คะแนนคำวิจารณ์> ที่มา | คะแนนคำวิจารณ์> ค่าประเมิน |
| --- | --- |
AllMusic: 
Consequence of Sound: C
Entertainment Weekly: B
The Guardian: 
The Independent: 
Los Angeles Times: Mixed
รายชื่อเพลง

| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 1. | "Witness" | Katy Perry Max Martin Ali Payami Savan Kotecha | Martin Payami | 4:10 |
| 2. | "Hey Hey Hey" | Perry Martin Payami Sia Furler Sarah Hudson | Martin Payami | 3:34 |
| 3. | "Roulette" | Perry Martin Payami Shellback Ferras Alqaisi | Martin Payami Shellback | 3:18 |
| 4. | "Swish Swish" (featuring Nicki Minaj) | Perry Duke Dumont Hudson PJ Sledge Onika Maraj Brittany Hazzard | Dumont Sledge Noah Passovoy | 4:02 |
| 5. | "Déjà Vu" | Perry Hayden James Alqaisi Thomas Stell | H. James Passovoy | 3:17 |
| 6. | "Power" | Perry Jack Garratt William Robinson | Garratt Passovoy | 3:46 |
| 7. | "Mind Maze" | Perry Hudson Corin Roddick Megan James | Roddick Rachael Findlen | 4:08 |
| 8. | "Miss You More" | Perry Hudson Roddick M. James | Roddick Payami Martin Findlen Peter Karlsson | 3:54 |
| 9. | "Chained to the Rhythm" (featuring Skip Marley) | Perry Martin Furler Payami Skip Marley | Martin Payami | 3:57 |
| 10. | "Tsunami" | Perry Michael Williams Marcus Bell Hudson Mia Moretti | Mike Will Made It Scooly Passovoy | 3:23 |
| 11. | "Bon Appétit" (featuring Migos) | Perry Martin Shellback Oscar Holter Alqaisi Quavious Marshall Kiari Cephus Kirsnick Ball | Holter Martin Shellback | 3:47 |
| 12. | "Bigger Than Me" | Perry Hudson Roddick M. James | Holter Roddick Findlen | 4:00 |
| 13. | "Save as Draft" | Perry Noonie Bao Dijon McFarlane Nicholas Audino Lewis Hughes Elof Loelv | Loelv Martin | 3:48 |
| 14. | "Pendulum" | Perry Jeff Bhasker Hudson | Bhasker Illangelo Passovoy | 4:00 |
| 15. | "Into Me You See" | Perry Joe Goddard Alexis Taylor Alqaisi | Dustin O'Halloran | 4:24 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 57:28 |
| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 16. | "Dance with the Devil" | Perry Hudson Felix Snow | Snow Passovoy | 3:49 |
| 17. | "Act My Age" | Perry Hudson Tinashe Fazakerley Mark Crew | Ilya Rationale Crew Passovoy | 3:42 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 64:59 |
| ลำดับ | ชื่อเพลง | ผู้กำกับ | ยาว |
| --- | --- | --- | --- |
| 1. | "Chained to the Rhythm" (music video) | Mathew Cullen | 4:00 |
| 2. | "Chained to the Rhythm" (making of part 1) | Possum Hill | 5:50 |
| 3. | "Chained to the Rhythm" (making of part 2) | Hill | 4:36 |
| ความยาวทั้งหมด: | ความยาวทั้งหมด: | ความยาวทั้งหมด: | 14:26 |
หมายเหตุ
^[a]  – ผู้ผลิตหลักและนักร้องนำ
^[b]  – ผู้ผลิตเสียงหลักและนักร้องเสริม
^[c]  – ผู้ผลิตเพิ่มเติม
^[d]  – ผู้ผลิตเสียง
^[e]  – ผู้ผลิตเสียงเพิ่มเติม
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Gold | 35,000^ |
| Austria (IFPI Austria) | Gold | 7,500 |
| Canada (Music Canada) | Platinum | 80,000 |
| Denmark (IFPI Danmark) | Gold | 10,000 |
| France (SNEP) | Gold | 50,000 |
| Italy (FIMI) | Gold | 25,000 |
| Mexico (AMPROFON) | Platinum | 60,000 |
| Netherlands (NVPI) | Gold | 20,000 |
| Norway (IFPI Norway) | Platinum | 20,000* |
| United Kingdom (BPI) | Silver | 60,000 |
| United States | — | 311,000 |
สรุป
| Worldwide | — | 840,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการวางจำหน่าย

| ภูมิภาค | วันที่ | อิดิชัน | รูปแบบ | ค่าย | อ้างอิง |
| --- | --- | --- | --- | --- | --- |
| ต่างประเทศ | 9 มิถุนายน 2017 | มาตรฐาน ดีลักซ์ | ซีดี ดิจิทัลดาวน์โหลด | แคปิตอล |  |
| 11 สิงหาคม 2017 | แผ่นเสียง | มาตรฐาน ดีลักซ์ |  | แคปิตอล |  |
วิกตอเรียส์ซีเคร็ต

| --- | --- |

ร้านวิกตอเรียส์ซีเคร็ตในนครนิวยอร์ก
ประเภท: บริษัทย่อย
อุตสาหกรรม: เครื่องแต่งกาย
ก่อตั้ง: 12 มิถุนายน 1977; 47 ปีก่อน (1977-06-12) สแตนฟอร์ดชอปปิงเซ็นเตอร์, ซานฟรานซิสโก, แคลิฟอร์เนีย, สหรัฐอเมริกา
ผู้ก่อตั้ง: รอย เรย์มอนด์ 
สำนักงานใหญ่: ทรีลิมิทิดพาร์กเวย์ โคลัมบัส รัฐโอไฮโอ, สหรัฐอเมริกา
จำนวนที่ตั้ง: 1,017 ร้านค้า
พื้นที่ให้บริการ: สหรัฐอเมริกา แคนาดา สหราชอาณาจักร เม็กซิโก อินโดนีเซีย มาเลเซีย ฟิลิปปินส์ ชิลี จีน อียิปต์ อิสราเอล ออสเตรีย ไอร์แลนด์ โปแลนด์ เซอร์เบีย ไต้หวัน ไทย ออสเตรเลีย และสิงคโปร์
บุคลากรหลัก: ลอรี กรีลีย์ (CEO of Victoria's Secret Stores) Sharen Jester Turney (CEO and President of Victoria's Secret Megabrand and Intimate Apparel)
ผลิตภัณฑ์: ชุดชั้นในสตรี ชุดชั้นใน ชุดว่ายน้ำ รองเท้า น้ำหอม ผลิตภัณฑ์ความงาม และเครื่องสำอาง
พนักงาน: 97,000 (พ.ศ. 2566) 
บริษัทแม่: แอลแบรนด์
เว็บไซต์: VictoriasSecret.com
วิกตอเรียส์ซีเคร็ต (อังกฤษ: Victoria's Secret) เป็นยี่ห้อของชุดชั้นในสตรีและผลิตภัณฑ์ด้านความงามชื่อดังของสหรัฐอเมริกา มีชื่อเสียงจากการจัดแฟชั่นโชว์และแค็ตตาล็อกประจำปี ซึ่งประกอบไปด้วยนางแบบชื่อดังในวงการ
ประวัติ > 1977–1981: ช่วงเริ่มต้น

วิกตอเรียส์ซีเคร็ตนั้นถูกก่อตั้งขึ้นโดย รอย เรย์มอนด์ นักธุรกิจชาวอเมริกัน เมื่อวันที่ 12 มิถุนายน ค.ศ. 1977 โดยวิกตอเรียส์ซีเคร็ตสาขาแรกได้ถือกำเนิดขึ้นที่ซานฟรานซิสโก, แคลิฟอร์เนีย ต้นเหตุของการก่อตั้งวิกตอเรียส์ซีเคร็ต มาจากความรู้สึกเขินอายของรอยที่ต้องตกเป็นเป้าสายตาเวลาที่เขาไปเลือกซื้อชุดชั้นในให้ภรรยาที่ห้างสรรพสินค้า นอกจากนั้นในช่วงปี 1970 ถึง 1981 ผู้หญิงอเมริกันในยุคนั้นจะชอบซื้อชุดชั้นในเป็นแพ็ค แพ็คละ3ชิ้นมาใส่ ซึ่งเป็นชุดชั้นในที่ไม่สวย เรียบ และดูล้าสมัย โดยชุดชั้นในที่มีลวดลายสวยงามหรือมีลูกไม้ จะเก็บเอาไว้ใส่ในเฉพาะโอกาสสำคัญหรือโอกาสพิเศษเช่นการไปฮันนีมูนเท่านั้น เมื่อเป็นเช่นนั้นแล้ว รอยจึงได้ทำการศึกษาเกี่ยวกับตลาดชุดชั้นใน และได้กู้เงินจำนวนประมาณ 80,000 ดอลลาร์สหรัฐ (40,000 ดอลลาร์กู้จากพ่อแม่ของเขา และอีก 40,000 ดอลลาร์กู้จากธนาคาร) เพื่อนำมาสร้างเป็น "วิกตอเรียส์ซีเคร็ต" ร้านชุดชั้นในที่มีความประสงค์ให้ผู้ชายหรือสามีที่ต้องมาซื้อชุดชั้นในให้ภรรยานั้นไม่มีความเขินอายและรู้สึกผ่อนคลายมากขึ้น
วิกตอเรียส์ซีเคร็ตทำยอดขายในปีแรกได้ประมาณ 500,000 ดอลลาร์สหรัฐ ซึ่งมากพอที่จะนำไปขยายสาขาเพิ่มได้อีกถึง 4 สาขา และได้มีการเปิดระบบรับสั่งสินค้าผ่านทางอีเมลขึ้นด้วย
ในปี ค.ศ. 1981 รอยได้ทำการเปิดวิกตอเรียส์ซีเคร็ตสาขาที่ 2 และ 3 ขึ้นในเมืองซานฟรานซิสโก และในปี ค.ศ. 1982 ก็ได้ทำการเปิดสาขาที่ 4 ขึ้นในเมืองซานฟรานซิสโกเช่นเดียวกัน
ประวัติ > 1982: ขายกิจการ

ในเดือนเมษายน ปี ค.ศ. 1982 วิกตอเรียส์ซีเคร็ตได้วางจำหน่ายแค็ตตาล็อกฉบับที่ 12 ในราคาฉบับละ 3 ดอลลาร์ โดยยอดขายที่ได้จากการขายแค็ตตาล็อกนั้นคิดเป็นร้อยละ 55 จากยอดขายทั้งหมด 7,000,000 ดอลลาร์สหรัฐในปีนั้น
ในปี ค.ศ. 1982 วิกตอเรียส์ซีเคร็ตมีสาขาเพิ่มขึ้นเป็น 6 สาขา และมียอดขายอยู่ที่ประมาณ 5,000,000 ดอลลาร์สหรัฐต่อปี แต่จากความตั้งใจเดิมของรอยที่ต้องการจะเจาะตลาดกลุ่มลูกค้าผู้ชายหรือสามีที่มาซื้อชุดชั้นในให้ภรรยานั้นเริ่มไม่ได้ผลตอบรับที่ดีเท่าที่ควร ทำให้บริษัทเริ่มมีปัญหาทางด้านการเงินและเสี่ยงจะล้มละลาย จนในที่สุดรอยก็ได้ตัดสินใจขายวิกตอเรียส์ซีเคร็ตให้กับ เลสลี เวกซ์เนอร์ จากบริษัทลิมิทิด ด้วยราคา 1 ล้านดอลลาร์สหรัฐ
ประวัติ > 1983: เปลี่ยนกลยุทธ์

ในปี ค.ศ. 1983 เลสลี เวกซ์เนอร์ ได้ทำการปรับปรุงวิกตอเรียส์ซีเคร็ตในรูปโฉมใหม่ จากเดิมที่มีกลุ่มเป้าหมายเป็นลูกค้าผู้ชายหรือสามี มาเป็นกลุ่มลูกค้าผู้หญิง ทั้งการออกแบบ สไตล์ และสีสันของชุดชั้นใน ที่มีการปรับเปลี่ยนให้ดูเซ็กซี่ มีรสนิยม ดูหรูหราในแบบยุโรป เป็นหนึ่งในกลยุทธ์สำคัญในการดึงดูดความสนใจของกลุ่มลูกค้าผู้หญิง อีกหนึ่งกลยุทธ์คือการโกหกสถานที่ตั้งสำนักงานใหญ่ของวิกตอเรียส์ซีเคร็ต ที่ได้พิมพ์ระบุที่อยู่ลงไปในแค็ตตาล็อกว่าสำนักงานใหญ่นั้นอยู่ที่กรุงลอนดอน ซึ่งเป็นที่อยู่หลอก ๆ เพราะความจริงแล้วสำนักงานใหญ่นั้นอยู่ที่เมืองโคลัมบัส รัฐโอไฮโอ นอกจากนี้แล้ววิกตอเรียส์ซีเคร็ตยังได้ตกแต่งร้านใหม่ให้เป็นแบบอย่างอังกฤษในคริสต์ศตวรรษที่ 19 ด้วย
ประวัติ > 1985–1990: ขยายสู่วงกว้าง

ในปี ค.ศ. 1985 ฮาวเวิร์ด กรอสส์ ได้เลื่อนจากตำแหน่งรองประธานกรรมการ ขึ้นสู่ตำแหน่งประธานกรรมการของวิกตอเรียส์ซีเคร็ต
นิตยสาร เดอะนิวยอร์กไทมส์ ได้รายงานถึงการขยายตัวอย่างรวดเร็วของวิกตอเรียส์ซีเคร็ต จาก 4 สาขาในปี ค.ศ. 1982 เพิ่มขึ้นเป็น 100 สาขาในปี ค.ศ. 1986 ซึ่งใช้เวลาเพียง 4 ปี โดยเหล่านักวิเคราะห์นั้นได้คาดการณ์ว่าวิกตอเรียส์ซีเคร็ตจะสามารถขยายสาขาได้เป็น 400 สาขา ภายในปี ค.ศ. 1988
ในปี ค.ศ. 1987 แค็ตตาล็อกของวิกตอเรียส์ซีเคร็ตนั้นถูกจัดให้อยู่ในกลุ่มของ "แค็ตตาล็อกที่ขายดีและได้รับความนิยม" ในปี ค.ศ. 1990, นักวิเคราะห์ได้ประเมินถึงยอดขายของวิกตอเรียส์ซีเคร็ตที่เติบโตอย่างรวดเร็วในช่วง 4 ปีหลัง ว่าเกิดจากการถูกพูดถึงและแนะนำกันแบบปากต่อปาก นั่นจึงทำให้วิกตอเรียส์ซีเคร็ตได้รับการจัดให้เป็นยี่ห้อหนึ่งที่มีการเติบโตที่รวดเร็วที่สุดในวงการธุรกิจ
ประวัติ > 1990–1999: เผชิญปัญหาและคู่แข่ง

ในช่วงต้นของคริสต์ทศวรรษ 1990 วิกตอเรียส์ซีเคร็ตต้องเผชิญกับปัญหาเกี่ยวกับช่องว่างในการบริหาร เมื่อฮาวเวิร์ด กรอสส์ ประธานกรรมการของวิกตอเรียส์ซีเคร็ต ซึ่งเป็นผู้ที่พัฒนาวิกตอเรียส์ซีเคร็ตมาสู่การเป็นยี่ห้อชุดชั้นในแถวหน้า ได้ย้ายไปบริหารยี่ห้อที่ชื่อว่า แอลแบรนดส์ ซึ่งเป็นยี่ห้อย่อยของบริษัทลิมิทิด แต่ผลงานออกมาไม่เป็นที่น่าพึงพอใจ เพราะไม่ประสบความสำเร็จเท่าที่ควร จึงกลายเป็นว่า ทั้งวิกตอเรียส์ซีเคร็ตและแอลแบรนดส์ต่างก็ประสบกับปัญหาด้วยกันทั้งคู่
เกรซ นิโคลส์ ประธานกรรมการคนใหม่ ได้เข้ามาทำการแก้ไขปัญหาที่เกิดขึ้น ซึ่งทำให้ผลกำไรของวิกตอเรียส์ซีเคร็ตค่อย ๆ ขึ้นอย่างช้า ๆ
วิกตอเรียส์ซีเคร็ตได้เปิดตัว "มิราเคิลบรา" ซึ่งจำหน่ายในราคา 2 ล้านดอลลาร์สหรัฐในปีแรก แต่ก็ต้องเผชิญกับคู่แข่งนั่นคือซาร่า ลี จากยี่ห้อวอนเดอร์บรา ในปีต่อมา วิกตอเรียส์ซีเคร็ตจึงได้ใช้กลยุทธ์ใหม่นั่นคือการโฆษณาทางโทรทัศน์
ในปี ค.ศ. 1998 มีการรายงานว่าวิกตอเรียส์ซีเคร็ตนั้นมีส่วนแบ่งการตลาดกับยี่ห้อเครื่องแต่งกายอื่น ๆ อยู่ที่ประมาณ 14 เปอร์เซนต์ อย่างไรก็ตามในปีเดียวกัน วิกตอเรียส์ซีเคร็ตมีรายรับ 3,500 ล้านดอลลาร์ลหรัฐ จากผลิตภัณฑ์ในกลุ่มเครื่องสำอาง
ในปี ค.ศ. 1999 วิกตอเรียส์ซีเคร็ตได้สร้างยี่ห้อย่อยขึ้นมา มีชื่อว่า "บอดี้ บาย วิกตอเรีย"
วิกตอเรียส์ซีเคร็ตแฟชั่นโชว์ > แฟนตาซีบรา

เป็นประจำในทุก ๆ ปี ที่วิกตอเรียส์ซีเคร็ตจะเลือกหนึ่งในนางฟ้าให้สวมใส่ "แฟนตาซีบรา" ซึ่งเป็นบราที่ทำจากอัญมณีต่าง ๆ ซึ่งแต่เดิมแฟนตาซีบราถูกผลิตขึ้นเพื่อถ่ายโฆษณาลงในแค็ตตาล็อกของวิกตอเรียส์ซีเคร็ตเพียงเท่านั้น แต่ว่าตั้งแต่ปี ค.ศ. 2001 เป็นต้นมา แฟนตาซีบราก็ได้ถูกนำมาเป็นส่วนหนึ่งของวิกตอเรียส์ซีเคร็ตแฟชั่นโชว์ด้วย โดยก่อนที่จะถึงวิกตอเรียส์ซีเคร็ตแฟชั่นโชว์ในแต่ละปี วิกตอเรียส์ซีเคร็ตจะร่วมมือกับแบรนด์หรือนักออกแบบอัญมณีที่มีชื่อเสียง เพื่อทำการผลิตแฟนตาซีบรา ที่จะนำไปเป็นไฮไลท์สำคัญในแฟชั่นโชว์ของปีนั้น ๆ
ในปี ค.ศ. 2000 แฟนตาซีบราประจำปีนี้มีชื่อว่า Red Hot Fantasy Bra ได้รับการบันทึกไว้ในหนังสือบันทึกสถิติโลกกินเนสส์ว่าเป็นชุดชั้นในที่แพงที่สุดในโลกเท่าที่เคยมีมา โดยมีราคาอยู่ที่ 15 ล้านดอลลาร์สหรัฐ ผู้ที่ได้รับเลือกให้สวมใส่คือ จิเซล บุนเชน
ในปี ค.ศ. 2014 เป็นครั้งแรกในประวัติศาสตร์ของวิกตอเรียส์ซีเคร็ตที่มีการผลิตแฟนตาซีบราออกมา 2 ชุด มีชื่อว่า Dream Angels Fantasy Bras โดยมีผู้ที่ได้รับเลือกให้สวมใส่ 2 คน คือ เอเดรียนา ลิมา และ อเลสซานดรา แอมโบรซิโอ
| ปี | ชื่อ | ผู้สวมใส่ | มูลค่า |
| --- | --- | --- | --- |
| 1996 | Million Dollar Miracle Bra | คลาวเดีย ชิฟเฟอร์ | 1,000,000 ดอลลาร์ |
| 1997 | Diamond Dream Bra | ไทรา แบงส์ | 3,000,000 ดอลลาร์ |
| 1998 | Dream Angel Fantasy Bra | ดานิแอลา แป็ชโตวา | 5,000,000 ดอลลาร์ |
| 1999 | Millennium Bra | ไฮดี คลุม | 10,000,000 ดอลลาร์ |
| 2000 | Red Hot Fantasy Bra | จิเซล บุนเชน | 15,000,000 ดอลลาร์ |
| 2001 | Heavenly Star Bra | ไฮดี คลุม (2) | 12,500,000 ดอลลาร์ |
| 2002 | Star of Victoria Fantasy Bra | กาโรลีนา กูร์โกวา | 10,000,000 ดอลลาร์ |
| 2003 | Very Sexy Fantasy Bra | ไฮดี คลุม (3) | 11,000,000 ดอลลาร์ |
| 2004 | Heavenly "70" Fantasy Bra | ไทรา แบงส์ (2) | 10,000,000 ดอลลาร์ |
| 2005 | Sexy Splendor Fantasy Bra | จิเซล บุนเชน (2) | 12,500,000 ดอลลาร์ |
| 2006 | Hearts On Fire Diamond Fantasy Bra | กาโรลีนา กูร์โกวา (2) | 6,500,000 ดอลลาร์ |
| 2007 | Holiday Fantasy Bra Set | เซลิตา อีแบงส์ | 4,500,000 ดอลลาร์ |
| 2008 | Black Diamond Fantasy Miracle Bra | อาดรียานา ลีมา | 5,000,000 ดอลลาร์ |
| 2009 | Harlequin Fantasy Bra | มาริซา มิลเลอร์ | 3,000,000 ดอลลาร์ |
| 2010 | Bombshell Fantasy Bra | อาดรียานา ลีมา (2) | 2,000,000 ดอลลาร์ |
| 2011 | Fantasy Treasure Bra | มิแรนดา เคอร์ | 2,500,000 ดอลลาร์ |
| 2012 | Floral Fantasy Bra & Gift Set | อาเลซังดรา อังบรอซียู | 2,500,000 ดอลลาร์ |
| 2013 | Royal Fantasy Bra | กันดิส สวาเนปุล | 10,000,000 ดอลลาร์ |
| 2014 | Dream Angels Fantasy Bras | อาเลซังดรา อังบรอซียู (2) | ชุดละ 2,000,000 ดอลลาร์ |
| 2014 | Dream Angels Fantasy Bras | อาดรียานา ลีมา (3) | ชุดละ 2,000,000 ดอลลาร์ |
| 2015 | Fireworks Fantasy Bra | ลิลี ออลดริดจ์ | 2,000,000 ดอลลาร์ |
| 2016 | Bright Night Fantasy Bra | แจสมิน ทุกส์ | 3,000,000 ดอลลาร์ |
| 2017 | Champagne Night Fantasy Bra | ไลส์ รีเบยรู | 2,000,000 ดอลลาร์ |
| 2018 | Dream Angle Fantasy Bra | เอลซ่า ฮอสค์ | 1,000,000 ดอลลร์ |
แหล่งข้อมูลอื่น

เว็บไซต์ทางการ
ข้อมูลทางด้านธุรกิจของ บริษัทวิก:
บลูมเบิร์ก
กูเกิล
รอยเตอร์ส
การยื่นเอกสารต่อ ก.ล.ต. สหรัฐ
ยาฮู!
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data
วิดีโอเกมโอเพนซอร์ส

เกมโอเพนซอร์ส (อังกฤษ: Open Source Game) คือซอฟต์แวร์เกมที่ถูกพัฒนาและแจกจ่าย ตามสัญญาอนุญาตแจกจายซอฟต์แวร์แบบโอเพนซอร์ส ได้แก่ GNU ,BSD หรือสัญญาอนุญาตแจกจ่ายและแกไขซอฟต์แวร์อื่นๆที่นับว่าเป็นโอเพนซอร์ส ตามที่ Open Source Initiative ได้ระบุไว้
ที่มา

การที่มีการพัฒนาซอฟต์แวร์แบบโอเพนซอร์สเกิดขึ้น เช่นระบบ ลินุกซ์ ,โอเพนออฟฟิศดอตอ็อก เพื่อตอบสนองความต้องการของผู้ใช้งานโอเพนซอร์สที่ชื่นชอบในการเล่นเกม จึงได้มีการพัฒนาซอฟต์แวร์ เกมเอนจิน เพื่อพัฒนาเกมส์ในแบบโอเพนซอร์ส แล้วนำไปแจกจ่ายให้ผู้ที่สนใจ นำไปใช้ในการพัฒนาเกมส์ ส่วนหนึ่งถูกสร้างเป็นเกมเพื่อการค้า แต่อีกส่วนก็ถูกนำออกมาเป็นเกมเพื่อการแจกจ่ายให้เล่นได้ฟรี ทั้งยังสามารถแก้ไขซอร์สโค้ด เพื่อพัฒนาให้ดียิ่งขึ้นได้ ในลิขสิทธิ์โอเพนซอร์สบางประเภท ยังสามารถนำไปใช้ในทางพาณิชย์ได้อีกด้วย
ผู้เริ่มต้นการพัฒนาเกมส์โอเพนซอร์ส

เดิมทีนั้น ซอฟต์แวร์พัฒนาเกมส์แบบโอเพนซอร์ส จะเป็นการสร้างในรูปแบบของ SDK หรือ Software Development Kit ซึ่งก็เป็นการเพิ่มคำสั่งหรือคลาสให้กับตัว Compiler ของภาษาคอมพิวเตอร์ทั่วๆไป ซึ่งผนวกการใช้ API ที่มีอยู่เช่น DirectX หรือ OpenGL แต่หลังจาก John D. Carmack เกมโปรแกรมเมอร์ผู้พัฒนาเกมสามมิติชื่อดังอย่างเกม Quake และ Doom ได้นำ Game Engine ที่เคยมีอยู่มาเผยแพร่เป็นโอเพนซอร์สภายใต้สัญญาอนุญาตแจกจ่ายแบบ GNU ซึ่งทำให้นักพัฒนาเกมส์ทั่วโลกที่เคยซื้อเกมเอนจินอย่าง Id Tech มาให้ในราคาหลายล้านก็ต้องตกใจกัน เพระราคาสูงแพงหายไปเหลือเพียงของฟรีเท่านั้น แต่ก็ทำให้เกมโอเพนซอร์สได้เพิ่มเทคนิคขึ้นมาอีกหลายอย่าง ทำให้เกิดการนำโอเพนซอร์สไปใช้ในอุตสาหกรรมเกมมากขึ้น
ซอฟต์แวร์พัฒนาเกมส์โอเพนซอร์ส

ซอฟต์แวร์ในการใช้พัฒนาเกมส์โอเพนซอร์ส แบ่งออกเป็นสามกลุ่ม คือ
เกมเอนจิน
Quake Engine
Irrlicht Engine
OGRE Engine
Blender Game Engine
Delta 3D Engine
Ren'Py
Panda3D
Crystal Space 3D
แอนิเมชัน
Blender 3D
Wings 3D
เสียง
Audacity
LMMS
เกมโอเพนซอร์ส แบ่งตามรูปแบบการเล่น

เกมแอคชัน
SuperTux เกมสามมิติคู่บารมีลินุกซ์ เพนกวินบนภูเขาน้ำแข็ง
X-Moto เกมขับมอเตอร์ไซค์วิบาก
XEvil คล้ายเกม Castle Mania (เกมแส้) ตะลุยไปในปราสาทผีสิง
เกมยิงปืนใหญ่
BZFlag เกมรถถังยิงต่อสู้กันแบบออนไลน์
Wormux คล้ายเกม Worm กองทัพหนอนทหาร
เกมยิงแหลกในมุมมองบุคคลที่หนึ่ง
Aleph One เกมแข่งกันยิงแบบมาราธอน
AssaultCube เกมยิงต่อสู้กับผู้ก่อการร้ายแบบ Multiplayer สร้างจาก Cube Engine
Cube เกมในรูปแบบ Quake เป็นทั้งเกมและซอฟต์แวร์พัฒนาเกมส์ในตัวเดียวกัน
FreeDoom เกม Doom ในแบบโอเพนซอร์ส
Nexuiz เกมยิงเอเลี่ยนแบบออนไลน์
OpenArena เกมยิงแบบโอเพนซอร์ส สร้างจาก id Tech 3.
Tremulous เกมยิงผสมวางแผน เหมือนเกม PVP
War§ow เกม FPS ที่การมองไวมากๆ อยู่ใน E-Sport
Urban Terror เกม FPS ที่ต้องมีฝีมือในการเล่นค่อนข้างมาก ซึ่งพัฒนาแยกจาก Quake
เกมกระดาน
GNU Chess เกมหมากรุก
GNU Go เกมหมากล้อม
เกมผจญภัย
Minetest เกม Voxel ที่ใช้แนวคิดจากเกมส์ Minecraft
นักพัฒนาเกมโอเพนซอร์สที่เป็นที่รู้จัก

John Carmack ผู้พัฒนา Quake
Wouter van Oortmerssen ผู้พัฒนา Cube
เกมโอเพนซอร์สในไทย

สำหรับประเทศไทยนั้น กลุ่มแฟนเกมและนักพัฒนาเกมโอเพนซอร์สไทยได้ร่วมกันจัดตั้งเว็บไซต์ไทยโอเพ่นเกมส์ โดยพีรพัทธ์ นันนารารัตน์ ซึ่งนำเสนอบทความด้านการพัฒนาเกมส์ Open Source เป็นภาษาไทย ทั้งยังมีการเปิดโอกาสให้นำเสนอผลงานของตนลงบนเว็บไซต์ได้ด้วย
วิทยาลัยบัณฑิตศึกษาสารสนเทศเคียวโตะ

| --- | --- |
京都情報大学院大学

ประเภท: บัณฑิตวิทยาลัยเอกชน
สถาปนา: ค.ศ. 2004
อธิการบดีมหาวิทยาลัย: ชินจิ โทมิตะ (Shinji Tomita)
ที่ตั้ง: เกียวโต, จังหวัดเกียวโต, ประเทศญี่ปุ่น
เครือข่าย: สมาคมอุตสาหกรรมสารสนเทศเคียวโตะ (Kyoto Information Industry Association)
เว็บไซต์: kcg.edu
วิทยาลัยบัณฑิตศึกษาสารสนเทศเคียวโต (อังกฤษ: Kyoto College of Graduate Studies for Informatics; ญี่ปุ่น: 京都情報大学院大学; โรมาจิ: Kyōto Jōhō Daigakuin Daigaku) เป็นวิทยาลัยวิชาชีพด้านสารสนเทศแห่งแรกของประเทศญี่ปุ่น จัดการเรียนการสอนระดับปริญญาโทในด้านเทคโนโลยีสารสนเทศประยุกต์ เทคโนโลยีธุรกิจเว็บไซต์ และการพัฒนาระบบเว็บไซต์ ได้รับการจัดอันดับจากสถาบันวิจัยกำหนดยุทธศาสตร์ระหว่างประเทศ (International Strategy Design Research Institute) ว่าเป็นหนึ่งในสถานศึกษาด้านการจัดการเทคโนโลยีชั้นนำห้าแห่งของประเทศ
แหล่งข้อมูลอื่น

เว็บไซต์หลัก (ในภาษาญี่ปุ่น)
วิทยาลัยวินเชสเตอร์

วิทยาลัยวินเชสเตอร์ (อังกฤษ: Winchester College) เป็นโรงเรียนมัธยมชื่อดังแห่งหนึ่ง เปิดรับเฉพาะนักเรียนชาย ในหลักสูตรโรงเรียนประจำ ตั้งอยู่ที่เมืองวินเชสเตอร์ แฮมป์เชอร์ ประเทศอังกฤษ เป็นโรงเรียนเก่าแก่ที่ก่อตั้งมานานมากกว่า 600 ปี และได้รับการอ้างว่าเป็นหนึ่งในโรงเรียนที่มีมายาวนานที่สุด (ที่ไม่เคยยุบ) ในประวัติศาสตร์โรงเรียนในอังกฤษ เป็นโรงเรียนที่เก่าแก่ที่สุดในบรรดา 9 โรงเรียนที่อธิบายไว้ในพระราชบัญญัติโรงเรียนกินนอน ค.ศ. 1868 และเป็นหนึ่งใน 4 โรงเรียนเอกชนที่ยังคงอยู่ (โรงเรียนอื่นคือ วิทยาลัยอีตัน โรงเรียนแฮร์โรว์ และวิทยาลัยแรดลีย์)
วิทยา ปานศรีงาม

| วิทยา ปานศรีงาม |
| --- | --- |
    วิทยา ในงานเทศกาลภาพยนตร์นานาชาติอินเดีย ครั้งที่ 44 เมื่อปี พ.ศ. 2556
สารนิเทศภูมิหลัง
เกิด: 11 สิงหาคม พ.ศ. 2502 (65 ปี) วิทยา ปานศรีงาม
อาชีพ: นักแสดง, นักเขียนบท
ปีที่แสดง: 2553–ปัจจุบัน
ผลงานเด่น: ช้าง จาก รับคำท้าจากพระเจ้า (Only God Forgives) (2556) เชาวเรศ จารุบุญ จาก เพชฌฆาต (The Last Executioner) (2557)
ฐานข้อมูล
IMDb
วิทยา ปานศรีงาม ชื่อเล่น ปู (อังกฤษ: Vithaya Pansringarm; เกิด 11 สิงหาคม 2502) เป็นนักแสดงชาวไทย ที่มีผลงานภาพยนตร์ในไทย เช่น เพชฌฆาต (The Last Executioner)  และต่างประเทศ เช่น รับคำท้าจากพระเจ้า (Only God Forgives)
ประวัติ

วิทยาจบกราฟิกดีไซน์จาก New York Institute of Technology ในปีพ.ศ. 2554 และรับบทนำในภาพยนตร์ไทย ศพไม่เงียบ (Mindfulness and Murder) ได้เข้าชิงรางวัลภาพยนตร์แห่งชาติ สุพรรณหงส์ ครั้งที่ 21 ทั้งรางวัลนักแสดงนำชายยอดเยี่ยม และ บทภาพยนตร์ยอดเยี่ยม พร้อมกับรางวัลนักแสดงชายยอดเยี่ยม จากเทศกาลภาพยนตร์ ThrillSpy International Film Festival วอชิงตัน ดี.ซี.  ต่อมาเป็นที่รู้จักในระดับสากลกับบทนำในภาพยนตร์ฮอลลิวูด รับคำท้าจากพระเจ้า (Only God Forgives)  ในเดือนมิถุนายน พ.ศ. 2557 ได้รับรางรับนักแสดงชายยอดเยี่ยม จากเวที Golden Goblet Award ในเทศกาลภาพยนตร์นานาชาติช่างไห่ (Shanghai International Film Festival) กับบทบาทเชาวเรศ จารุบุญ เพชฌฆาตคนสุดท้ายของไทย ในภาพยนตร์ไทยเรื่อง เพชฌฆาต (The Last Executioner) ภาพยนตร์ที่สร้างจากเรื่องจริงของการประหารชีวิตด้วยปืนครั้งสุดท้ายในประเทศไทย
ผลงาน > ภาพยนตร์

รักนาย เจ้าชายของฉัน (The Prince and Me: The Elephant Adventure) (2553) - Rey Saryu
ลาร์โก้ วินซ์ ยอดคนอันตรายล่าข้ามโลก (Largo Winch II: The Burma Conspiracy) (2554) - Coronel Komsan
ศพไม่เงียบ (Mindfulness and Murder) (2554) - หลวงพ่ออนันดา
เดอะ แฮงค์โอเวอร์ ภาค 2 (The Hangover Part II)  (2554) - รัฐมนตรี
Trade of Innocents (2555) - Nath
คู่ซี้ดีแต่ฝัน (Choice ) (2556) - ตำรวจ
รับคำท้าจากพระเจ้า (Only God Forgives) (2556) - Chang
Gutted (2556) - บาทหลวง
The Mark: Redemption (2556) Bldg owner
นินจา 2 น้ำตาเพชฌฆาต (Ninja: Shadow of a Tear)  (2556) - General Sung
The White Storm (2556) - Mr. Choowit
Trafficker  (2556)
เพชฌฆาต (The Last Executioner) (2557) - เชาวเรศ จารุบุญ
Klink unter palmen (2557) - Dian
Glory Days (2557) - Chang
ลูแปง ยอดโจรกรรมอัจฉริยะ (Lupin the 3rd) (2557)
River (2558)
คีตราชนิพนธ์ บทเพลงในดวงใจราษฎร์ (2558)
Mechanic: Resurrection (2559)
Brutal: Taste of Violence (2559)
The Forest (2559) - Vithaya
Godspeed (2559)
เชือด เดือด ระอุ (Operation Mekong) (2559)
Till We Meet Again (2559) - Surachai
A Prayer Before Down (2559) - Officer Preecha
Wanted (2559) - Tan
วานรคู่ฟัด (Monkey Twins) (2559)
ป่า (2559)
เดือด ซัด ดิบ (Paradox) (2560)
Haphazard (2560) - Akutagawa
Eullenia (2560) - Boo
Attrition (2560) - Padre de Wai
Tokyo Red (2561) - Jefe Yakuza
ไม่มีสมุยสำหรับเธอ (Samui Song) (2561)
Paradise Beach (2562) - Sirimongkon
บุพเพสันนิวาส 2 (2565) - พระสุรสวัสดิ์
13 ชีวิต (2565) - พลเอก อนุพงษ์ เผ่าจินดา
ผลงาน > ละครโทรทัศน์, ซีรีส์

เสียดาย (2563) - นายตำรวจ
Hurts Like Hell เจ็บเจียนตาย (2565) - วิรัตน์
รางวัล

| ปี พ> ศ. | รางวัล | สาขา | จากละครเรื่อง/ภาพยนตร์เรื่อง | ผล |
| --- | --- | --- | --- | --- |
| 2554 | รางวัลภาพยนตร์แห่งชาติ สุพรรณหงส์ ครั้งที่ 21 | นักแสดงนำชายยอดเยี่ยม | ศพไม่เงียบ | เข้าชิง |
| 2554 | รางวัลภาพยนตร์แห่งชาติ สุพรรณหงส์ ครั้งที่ 21 | บทภาพยนตร์ยอดเยี่ยม | ศพไม่เงียบ | เข้าชิง |
| 2557 | Golden Goblet Award | นักแสดงชายยอดเยี่ยม | เพชฌฆาต (The Last Executioner) | ได้รับรางวัล |
| 2557 | คมชัดลึก อวอร์ด ครั้งที่ 12 | นักแสดงนำชายยอดเยี่ยม | เพชฌฆาต (The Last Executioner) | เข้าชิง |
| 2557 | สยามดารา สตาร์ส อวอร์ดส์ 2015 | นักแสดงนำชายยอดเยี่ยมสาขาภาพยนตร์ | เพชฌฆาต (The Last Executioner) | เข้าชิง |
แหล่งข้อมูลอื่น

วิทยา ปานศรีงาม ที่อินเทอร์เน็ตมูวีเดตาเบส
วิทยา ปานศรีงาม ที่ ออลมูวี
วิทยา ปานศรีงาม ที่ AlloCiné
วิทยาลัยการท่องเที่ยวและการบริการ มหาวิทยาลัยศรีปทุม

| --- | --- |
College of Tourism and Hospitaliy, Sripatum University

สถาปนา: พ.ศ. 2559
คณบดี: ดร.มณฑิชา เครือสุวรรณ์
ที่อยู่: วิทยาเขตบางเขน  อาคาร9 ชั้น10  วิทยาเขตขอนแก่น  อาคาร2 ชั้น2 
วารสาร: วารสารวิทยาลัยการท่องเที่ยวและการบริการ
สี:   สีชมพูบานเย็น
เว็บไซต์: www.spu.ac.th/fac/tourism
วิทยาลัยการท่องเที่ยวและการบริการ มหาวิทยาลัยศรีปทุม (อังกฤษ: College of Tourism and Hospitaliy, Sripatum University) เป็น วิทยาลัย สังกัดมหาวิทยาลัยศรีปทุม เปิดสอนทั้งหมด 2 แห่งคือ
วิทยาลัยการท่องเที่ยวและการบริการ มหาวิทยาลัยศรีปทุม วิทยาเขตบางเขน
วิทยาลัยการท่องเที่ยวและการบริการ มหาวิทยาลัยศรีปทุม วิทยาเขตขอนแก่น
ประวัติวิทยาลัย

วิทยาลัยการท่องเที่ยวและการบริการ มหาวิทยาลัยศรีปทุม เดิมจัดการเรียนการสอนเป็นสาขาวิชา สังกัดคณะศิลปศาสตร์
และต่อมาในปี พ.ศ. 2559 สาขาวิชาทางด้านวิทยาลัยการท่องเที่ยวและการบริการ ก็ได้แยกออกมาจัดตั้งเป็น วิทยาลัยการท่องเที่ยวและการบริการ (ยกเว้นวิทยาเขตชลบุรี)